text: [{"text_idx": "#000004", "text": "Waraanni Israa\u2019el Jum\u2019aa har\u2019aa lammiilee Falasxiin daangaa Gaazaa irratti mormii geggeessaa turan irratti dhukaasuun, Falasxiinota jaha ajjeesuun 140 ammoo kan madeesse tahuu qondaaltonni Fayyaa Falasxiin beeksisan. Har\u2019a Falasxiinonni 14,000 ol daangaa Gaazaa irratti mormii geggeessaa kan turan tahuun beekameera."}, {"text_idx": "#000005", "text": "Ministeerri ittisa Israa\u2019el ibsa baaseen loltoonni isaa namoota \u201cdaangaa qaxxaamuruuf yaalan\u201dirratti tarkaanfii fudhatanii jiru jechuun hime. Dabalataanis ujummoo boba\u2019aa gara Gaazaa seenu akka muramu ajajee jira. Israa\u2019el dhiheenyaa kana dararaa Falasxiinota irratti gama hundaan raawwattu hammeessitee jirti."}, {"text_idx": "#000006", "text": "Lammiileen Falasxiin uggurri Israa\u2019el waggaa 12 oliif Gaazaa irra keette akka ka\u2019uuf, torbaan torbaaniin mormii geggeessaa jiraachuun isaanii ni beekkama. Walumaa galatti mormiin kun March 30/2018 eega jalqabamee asitti, waraanni Israa\u2019el yoo xiqqaate Falasxiinota 200 ajjeesuun 20,000 ol ammoo madeessee jira."}]